Ke mosimane wa dingwaga tse lesome le bosupa, ke dira mophato wa botlhano kwa sekoleng se segolwane sa Swaneng. Ga ke tshele sentle kwa lwapeng ka rre yo o nyetseng mme a sa mpatle ka go bo ke se ngwana wa gagwe. O bogale mo go nna, mo ke kgonang go omanyediwa go tshuba lebone fa ke re ke a bala a re ke tshamekisa motlakase. Se, se ama maduo ame kwa sekoleng. Ke tshaba go bua le mama ka le ene o didimetse fela. Ga ke sa itse gore ke ka tshabela kae. Jaaka go bontshitswe pelenyana, ntlha ya bobedi e e ka re thusang go dirisa nako ya rona sentle ke go fokotsa dilo tse di sa tlhokegeng. Re itse sentle gore go ja nako go rulaganya dilo sentle, go di dirisa, go di phepafatsa, go di boloka le go di batla. Go nna le dilo tse dintsi go tlhoka nako e ntsi. Go bereka mo phaposing kana mo ntlong e e tletseng dilwana go ja nako e ntsi e bile go tlhakanya tlhogo go feta fa o bereka mo phaposing e e bulegileng e sa tlalatlala dilwana. Mo godimo ga moo, fa dilo di ntse di tlala mo phaposing, go tla tlhokega nako e e oketsegileng go batla sengwe mo gare ga tsone.